[{"text_idx": "#000003", "text": "20:1Bwrlwm y BaeCyfoesDiwylliantFfordd o FywLlyfrauPabell RocPortreadSteil"}, {"text_idx": "#000007", "text": "Fe wnaeth ffotograffydd o Fo\u0302n fanteisio ar y cyfnod clo i dynnu ynghyd werth blynyddoedd o ffotograffau sydd yn rhan o arddangosfa yn Storiel."}, {"text_idx": "#000009", "text": "Maen nhw\u2019n cynnig rhai agweddau sardonig, eironig a dystopaidd ar ddelweddau gafodd eu tynnu o ddiwylliant poblogaidd, teledu a bywyd y ddinas."}, {"text_idx": "#000010", "text": "Mae datblygiad technoleg ddigidol wedi chwalu ein perthnasoedd cymdeithasol, ond erbyn hyn mae\u2019n ymddangos mai dyma\u2019r pryder lleiaf sydd gennym ni."}, {"text_idx": "#000011", "text": "Mae pandemigau, rhyfel a newid hinsawdd yn peri bygythiadau llawer tywyllach i\u2019n dyfodol a\u2019n bodolaeth fel rhywogaeth, gan achosi pryder a cholli cwsg, ac mae\u2019r delweddau hyn yn rhoi darlun o\u2019r symptomau sy\u2019n rhan o\u2019n cyfyng-gyngor."}, {"text_idx": "#000012", "text": "Cafodd pob delwedd ei thynnu a\u0302 ffo\u0302n symudol gan ddefnyddio\u2019r golau oedd ar gael, a doedd dim golygu digidol fel rhan o\u2019r broses."}, {"text_idx": "#000014", "text": "Mae\u2019n hoffi bod yn anhysbys mewn sefyllfaoedd cymdeithasol, a dydy o ddim eisiau tynnu sylw at ei hun efo camera, ond byddai\u2019n rhaid iddo ddefnyddio camera pe bai\u2019n dymuno tynnu lluniau mwy o faint."}, {"text_idx": "#000017", "text": "\u201cRwy\u2019n hoff iawn o ffilm analog a\u2019r holl bethau yna, ond yr holl beth am ffonau clyfar yw bod y math o luniau rydw i eisiau eu tynnu yn aml mewn sefyllfaoedd cymdeithasol, a dydw i ddim eisiau i bobol sylwi arna i."}, {"text_idx": "#000018", "text": "\u201cOs oes gennych chi gamera, mae pobol yn sylwi arnoch chi."}, {"text_idx": "#000022", "text": "\u201cPe bawn i eisiau delweddau ugain troedfedd o uchder, mae\u2019n debyg y byddai\u2019n rhaid i mi edrych ar wahanol offer."}, {"text_idx": "#000025", "text": "\u201cMae\u2019r Samsung newydd yn rhyfeddol, ond maen nhw i gyd yn dda iawn."}, {"text_idx": "#000028", "text": "Oherwydd heriau\u2019r cyfnod clo, cafodd Laurence Gaine ddigon o amser i hel delweddau roedd wedi\u2019u tynnu dros y blynyddoedd."}, {"text_idx": "#000029", "text": "Er bod rhai lluniau yn ymwneud a\u0302\u2019r cyfnod clo, nid y cyfnod clo yw prif destun yr arddangosfa."}, {"text_idx": "#000030", "text": "Yn hytrach, mae\u2019n canolbwyntio ar beidio bod yn hapus efo datblygiadau\u2019r byd modern."}, {"text_idx": "#000032", "text": "\u201cY peth am y cyfnod clo yw fy mod i ynddo ar fy mhen fy hun, chwalodd fy mherthynas yn ystod y cyfnod clo."}, {"text_idx": "#000033", "text": "\u201cRwy\u2019n byw ar fy mhen fy hun beth bynnag."}, {"text_idx": "#000034", "text": "\u201cRoedd gennyf gymaint o amser."}, {"text_idx": "#000037", "text": "\u201cMae\u2019r delweddau rydw i wedi\u2019u defnyddio wedi\u2019u tynnu dros ddeg i bymtheg mlynedd."}, {"text_idx": "#000038", "text": "\u201cDaeth y syniad o\u2019u hargraffu gyda thestun ataf yn ystod y cyfnod clo, ond dydy fy ngwaith ddim yn ymwneud yn benodol a\u0302\u2019r cyfnod clo."}, {"text_idx": "#000039", "text": "\u201cMae rhai o\u2019r materion yn ymwneud ag o, ond dwi\u2019n meddwl yn fwy cyffredinol gan fod teitl y sioe yn adlewyrchu anesmwythder cyffredinol ac anfodlonrwydd gyda bywyd fel y mae heddiw."}, {"text_idx": "#000040", "text": "\u201cRoedd y cyfnod clo bryd hynny yn un mater arall i fod yn bryderus yn ei gylch."}, {"text_idx": "#000041", "text": "\u201cErs hynny, wrth gwrs, rydyn ni wedi cael y rhyfel."}, {"text_idx": "#000043", "text": "\u201cMae\u2019r sioe yn adlewyrchu pryderon ac anfodlonrwydd."}, {"text_idx": "#000044", "text": "\u201cMae\u2019n mynegi datgysylltiad cyffredinol a\u0302 bywyd cyfoes."}, {"text_idx": "#000045", "text": "\u201cDoes dim llawer o bethau cadarnhaol yn digwydd."}, {"text_idx": "#000046", "text": "\u201cMae popeth sy\u2019n digwydd efo tueddiad tuag at ryw ddyfodol dystopaidd nad ydyn ni wir eisiau bod yn rhan ohono, neu dwi ddim am fod yn rhan ohono fo beth bynnag.\u201d"}, {"text_idx": "#000047", "text": "Dirywiad mewn safonau byw efo amser"}, {"text_idx": "#000048", "text": "Barn Laurence Gain, sy\u2019n 80 oed, yw bod safonau byw wedi dirywio efo amser ac mae\u2019r sioe yn adlewyrchiad o hyn ."}, {"text_idx": "#000050", "text": "\u201cMae pob cenhedlaeth yn dweud bod y gorffennol yn amser gwell,\u201d meddai."}, {"text_idx": "#000056", "text": "\u201cGwellodd safonau byw ar o\u0302l y rhyfel oherwydd bod y rhyfel wir yn rhywbeth."}, {"text_idx": "#000061", "text": "\u201cMae\u2019r math yma o sioe yn adlewyrchu hynny.\u201d"}, {"text_idx": "#000071", "text": "Dwi wedi anghofio fy nghyfrinair"}]